ಬಸ್‍ನಲ್ಲಿ ಮಹಿಳಾ ಟೆಕ್ಕಿಗೆ ಲೈಂಗಿಕ ಕಿರುಕುಳ- ಫೋಟೋ ಕ್ಲಿಕ್ಕಿಸಿ ದೂರು ನೀಡಿದ 30 ನಿಮಿಷದಲ್ಲಿ ಕಾಮುಕ ಅರೆಸ್ಟ್

ಬೆಂಗಳೂರು: ಚಲಿಸುತ್ತಿದ್ದ ಬಸ್‍ನಲ್ಲಿ ಲೈಂಗಿಕ ಕಿರುಕುಳ ನೀಡಿದ ಆರೋಪಿಯ ಫೋಟೋ ಕ್ಲಿಕ್ಕಿಸಿ ಮಹಿಳಾ ಟೆಕ್ಕಿ ಆ್ಯಪ್ ಮೂಲಕ ಪೊಲೀಸರಿಗೆ ದೂರು ನೀಡಿದ್ದು, ಸದ್ಯ ಆರೋಪಿಯನ್ನು ಬಂಧಿಸಲಾಗಿದೆ.

47 ವರ್ಷದ ಮಧುಸೂದನ್ ರಾವ್ ಬಂಧಿತ ಆರೋಪಿ. ಚಲಿಸುತ್ತಿದ್ದ ವೋಲ್ವೋ ಬಸ್‍ನಲ್ಲಿ ಆರೋಪಿ ಬೆಂಗಳೂರಿನ ಇಬ್ಬಲೂರು ರಿಂಗ್‍ರೋಡ್ ಬಳಿ ಮಹಿಳೆಗೆ ಲೈಂಗಿಕ ಕಿರುಕುಳ ನೀಡಿದ್ದಾನೆ. ಈ ವೇಳೆ ಮಹಿಳೆ ಬಸ್‍ನಲ್ಲಿಯೇ ಆತನ ಫೋಟೋ ತೆಗೆದು ಬೆಳ್ಳಂದೂರು ಇನ್ಸ್‍ಪೆಕ್ಟರ್‍ಗೆ ನೋ ಯುವರ್ ಪೊಲೀಸ್ ಸ್ಟೇಷನ್ ಆ್ಯಪ್ ಮೂಲಕ ಮಾಹಿತಿ ರವಾನಿಸಿದ್ದಾರೆ.

ಮಾಃಇತಿ ತಿಳಿದು ತಕ್ಷಣ ಸ್ಥಳಕ್ಕೆ ಬಂದ ಹೊಯ್ಸಳ ಪೊಲೀಸರು ಬಸ್ ಅಡ್ಡ ನಿಲ್ಲಿಸಿ ಆರೋಪಿಯನ್ನು ಬಂಧಿಸಿದ್ದಾರೆ. ಈ ಘಟನೆ ಬುಧವಾರ ನಡೆದಿದ್ದು, ಮಹಿಳೆ ವೋಲ್ವೋ ಬಸ್ ನಲ್ಲಿ ಹೈದರಾಬಾದ್‍ಗೆ ತೆರಳುತ್ತಿದ್ದರು ಎಂದು ತಿಳಿದುಬಂದಿದೆ.